Nordmenn om helsevesenet i stor undersøkelse

En AV MANGE: Olve Østebø mistet øyet, etter at legene overså kreften. Nå kjemper han for erstatning fra staten, men må betale egen saksføring fordi skaden ikke er større. Foto: Hugo Bergsaker

1 av 4 frykter de vil bli skadet på norske sykehus

( VG )Forbrukerrådet er overrasket over at så mange som 23 prosent mener det er «veldig eller ganske sannsynlig» å bli skadet under behandling på sykehus i Norge.

Line Midtsjø

Oppdatert 27. juni 2011

Artikkelen er over ni år gammel

Fakta om undersøkelsen 23 prosent vurderer det som "veldig sannsynlig/ ganske sannsynlig" at man kan bli skadet under sykehusbehandling

Folk frykter mest feil/ forsinket diagnose (50 prosent), og sykehusinfeksjoner (43 prosent).

Undersøkelsen er utført av TNS Gallup på oppdrag av Forbrukerrådet og nasjonalt kunnskapssenter for helsetjenester Vis mer

I en serie artikler har VG skrevet om over 40 nordmenn som har fått livet ødelagt i norsk helsevesen.

- Selv om det ikke er til å unngå at uhell skjer, er dette altfor store tall, sier Forbrukerrådets fagdirektør for offentlige tjenester, Terje Kili.

Les også: Olve (42) måtte fjerne øyet

VGTV: Olve gikk ett år for lenge med kreft i øyet

Fire av ti har enten personlig erfaring med skadelige hendelser i kontakt med helsetjenesten, eller har medlemmer i familien som har opplevd dette.

Det viser en undersøkelse som Forbrukerrådet sammen med TNS Gallup og Nasjonalt kunnskapssenter for helsetjenester står bak.

- Dermed er det et visst samsvar mellom folks erfaringer og frykt, poengterer Kili.

- Må informere

Og det er ingen tvil om hvor ansvaret for både mistillit og helsetabber hører hjemme, mener Forbrukerrådet.

- Det er helseministeren og regjeringen som har ansvaret. Jeg synes statsråden har gjort mye bra i det siste, med blant annet en ny helseportal. Men dette skulle ha startet for ti år siden. Minst, sier Terje Kili.

OVERSIKT: Disse ble ødelagt i helsevesenet

VGTV: Peter dødsdømt etter forsinket kreftdiagnose

Problemet er at mange ikke vet hvor de skal henvende seg for å klage.

En tredjedel av dem som opplevde å bli skadet i forbindelse med behandling meldte fra til helsevesenet om dette. Andelen er signifikant lavere blant personer over 60 år. De fleste som har klaget har henvendt seg til «vanlig» helsepersonell, kommer det frem av undersøkelsen.

Dette bekrefter også Forbrukerrådet, som mener det handler om å skape en åpenhetskultur.

- Helsevesenet må informere pasientene når de kommer inn, sier Terje Kili.

Les også: Peter ble offer for legetabbe - nå er han død

- I en undersøkelse i Medisinsk tidsskrift kom det blant annet frem at helsepersonell ved enkelte anledninger ikke opplyser pasienten om hvor de skal henvende seg etter en ulykke, til tross for at de er pålagt dette, fortsetter han.

Åpenhet avgjørende

Statssekretær Robin Kåss i helsedepartementet jobber for helseminister Anne-Grete Strøm-Erichsen. Han mener debatten i for mange tiår har vært preget av budsjett og bygninger.

- Det første vi tok tak i etter forrige regjering var å hjelpe sykehusene ut av store underskudd. Dagens helseminister satte med sin tiltakspakke i september i fjor et enda tydeligere kvalitetsfokus, sier Robin Kåss.

Les også: - Mange pasienter snytes for informasjon!

Formålet med undersøkelsen er å kartlegge befolkningens forhold til den norske helsetjenesten og pasientsikkerhet.

- Vi vet det har vært for mange alvorlige feil, og det er derfor denne undersøkelsen var viktig å gjennomføre som et ledd i regjeringens pasientsikkerhetskampanje. Vi tror at åpenhet er helt avgjørende for å øke tilliten til norsk helsevesen. Selv om de aller fleste får bra behandling, så har det vært viktig for oss å få frem at det skjer for mange feil, sier han.

PS! Danske og svenske forbrukere er langt mer negative til helsebehandlingen de får enn de norske. Hele 63 prosent av de danske og 36 prosent av de svenske deltagerne frykter skader i møtet med helsevesenet, viser en tilsvarende undersøkelse i EU.

Publisert: 27.06.11 kl. 08:26 Oppdatert: 27.06.11 kl. 09:16

Les også